
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1341 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση της Γνωμοδοτικής Επιτροπής του άρ¬ 
θρου 27 του ν. 4399/2016 και καθορισμός του 
τρόπου λειτουργίας της στο Υπουργείο Εσωτερι¬ 
κών (τομέας Μακεδονίας και Θράκης). 

2 

Έναρξη λειτουργίας των Πυροσβεστικών Κλιμακί¬ 
ων Πυργετού και Λεπτοκαρυάς. 

3 

Έναρξη λειτουργίας των Πυροσβεστικών Κλιμακί¬ 
ων Νέας Περάμου, Ρίου και Ακράτας. 

4 

Μετονομασία σχολικής μονάδας Δευτεροβάθμι¬ 
ας Εκπαίδευσης (ΕΠΑ.Λ.). 

5 

Χορήγηση έκτακτης οικονομικής ενίσχυσης σε 
μη επιδοτούμενους ανέργους ασφαλισμένους 
της Περιφερειακής Υπηρεσίας του ΕΦ.Κ.Α. - Α' 
Διεύθυνση Ασφάλισης Παροχών (ΤΣΠΕΑΘ) για τις 
γιορτές του Πάσχα 2017. 

6 

Καθορισμός της αρμοδιότητας των Υπηρεσιών 
Επιτρόπου του Ελεγκτικού Συνεδρίου για τον 
προληπτικό έλεγχο των δαπανών των Περιφερει¬ 
ών και τον κατασταλτικό έλεγχο των εξοφληθέ- 
ντων Χρηματικών Ενταλμάτων του Δημοσίου. 


ΑΠΟΦΑΣΕΙΣ 

Αριθμ. 1339 _ (1) 

Σύσταση της Γνωμοδοτικής Επιτροπής του άρ¬ 
θρου 27 του ν. 4399/2016 και καθορισμός του 
τρόπου λειτουργίας της στο Υπουργείο Εσωτε¬ 
ρικών (τομέας Μακεδονίας και Θράκης). 

Η ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Του ν. 4399/2016 «Θεσμικό πλαίσιο για τη σύσταση 
καθεστώτων Ενισχύσεων Ιδιωτικών Επενδύσεων για την 
περιφερειακή και οικονομική ανάπτυξη της χώρας-Σύ¬ 
σταση Αναπτυξιακού Συμβουλίου και άλλες διατάξεις» 
και ειδικότερα το άρθρο 27 καθώς την παρ. 7 του άρθρου 
14 και την παρ. 7 του άρθρου 85, αυτού (ΦΕΚ 117Α'). 


β.Του ν. 2690/1999 «Κύρωση Κώδικα Διοικητικής Δι¬ 
αδικασίας», όπως ισχύει, και ειδικότερα τα άρθρα 13,14 
και 15 αυτού (ΦΕΚ 45Α'). 

γ.Του άρθρου 21 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων», όπως ισχύει (ΦΕΚ 176Α ). 

δ. Του άρθρου 90 του «Κώδικα για την Κυβέρνηση και 
Κυβερνητικά Όργανα» που κυρώθηκε με το άρθρο πρώ¬ 
το του π.δ. 63/2005, (ΦΕΚ 98Α'). 

2. Το π.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (ΦΕΚ 20Α'). 

3. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (ΦΕΚ 114Α'). 

4. Το π.δ. 123/4-11-2016 «Ανασύσταση και μετονο¬ 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ¬ 
γείου Τουρισμού, σύσταση Υπουργείου Μεταναστευ- 
τικής Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας, Ανάπτυξης καιΤουρισμού και Υποδομών, 
Μεταφορών και Δικτύων. (ΦΕΚ 208Α'). 

5. Το π.δ. 125/5-11-2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 21 ΟΑ'). 

6. Το π.δ. 108/2014 «Οργανισμός του Υπουργείου Μα¬ 
κεδονίας και Θράκης» (Φ.Ε.Κ. Α' 175), όπως ισχύει. 

7. Την με αριθμ. 39324/6-12-2016 απόφαση του Πρω¬ 
θυπουργού και του Υπουργού Εσωτερικών «Ανάθεση 
αρμοδιοτήτων στην Υφυπουργό Εσωτερικών Μαρία 
Κόλλια-Τσαρουχά» (ΦΕΚ 3959Β ). 

8. Το γεγονός ότι λόγω της ιδιαίτερης σημασίας της 
λειτουργίας του συλλογικού οργάνου για την ανάπτυ¬ 
ξη και γενικότερα την οικονομία της χώρας δύναται να 
συνεδριάζει εκτός του κανονικού ωραρίου εργασίας, 
αποφασίζουμε: 

Άρθρο 1 

1. Συστήνεται στο Υπουργείο Εσωτερικών (τομέας 
Μακεδονίας και Θράκης), σύμφωνα με τις διατάξεις του 
άρθρου 27 του ν. 4399/2016, Γνωμοδοτική Επιτροπή 
για την εξέταση επενδυτικών σχεδίων που έχουν υπο¬ 
βληθεί στη Διεύθυνση Περιφερειακής Αναπτυξιακής 
Πολιτικής. 

2. Μέλη της Γνωμοδοτικής Επιτροπής είναι: 

I. Η Υφυπουργός Εσωτερικών (τομέας Μακεδονίας και 
Θράκης). 

II. Ο Νομικός Σύμβουλος του Κράτους στο Υπουργείο 
Εσωτερικών (τομέας Μακεδονίας και Θράκης). 

III. Ο Προϊστάμενος της Διεύθυνσης Περιφερειακής 
Αναπτυξιακής Πολιτικής. 

IV. Ο Προϊστάμενος της Διεύθυνσης Περιβάλλοντος 
και Πολιτισμού. 

V. Ο Προϊστάμενος του Τμήματος Ενημέρωσης Επεν¬ 
δυτών και Επικοινωνίας. 

VI. Ο ΠροϊστάμενοςτουΤμήματος Αξιολόγησης, Έγκρι¬ 
σης και Ελέγχου επενδυτικών σχεδίων. 

VII. Ένας (1) εκπρόσωπος της Ένωσης ΕλληνικώνΤρα- 
πεζών (Ε.Ε.Τ.). 

VIII. Ένας (1) εκπρόσωπος του Συνδέσμου Βιομηχανιών 
Βορείου Ελλάδος (Σ.Β.Β.Ε.). 

IX. Ένας (1) εκπρόσωπος του Συνδέσμου Ελληνικών 
Τουριστικών Επιχειρήσεων (Σ.Ε.Τ.Ε.). 

X. Ένας (1) εκπρόσωπος του Οικονομικού Επιμελητη¬ 
ρίου Ελλάδος (Ο.Ε.Ε.). 

3. Της Επιτροπής προεδρεύει η Υφυπουργός Εσωτε¬ 
ρικών (τομέας Μακεδονίας και Θράκης) ή ο αναπληρω¬ 
τής της. Ως αναπληρωτής της ορίζεται ο Προϊστάμενος 
της Γενικής Διεύθυνσης του Υπουργείου Εσωτερικών 
(τομέας Μακεδονίας και Θράκης). Σημειώνεται ότι, ο 
Αναπληρωτής δεν μπορεί να ασκήσει τις αρμοδιότητες 
της παραγράφου 1 και 2 του άρθρου 4 της παρούσας 
απόφασης. 

5. Στις συνεδριάσεις της Επιτροπής δύναται επίσης 
να καλούνται από την Πρόεδρο ή να γίνονται δεκτοί 
με απόφαση της Γνωμοδοτικής Επιτροπής εκπρόσωποι 
των επενδυτικών φορέων, Υπηρεσιών του Δημοσίου και 
λοιπών φορέων, εφόσον αυτό κρίνεται σκόπιμο για την 
παροχή πρόσθετων διευκρινίσεων προς υποβοήθηση 
του έργου της Επιτροπής. 

6.0 Νομικός Σύμβουλος συμμετέχει στη Γνωμοδοτική 
Επιτροπή ως μέλος, χωρίς δικαίωμα ψήφου. 

7.0 ΠροϊστάμενοςτουΤμήματος Αξιολόγησης,Έγκρι¬ 
σης και Ελέγχου επενδυτικών σχεδίων της Διεύθυνσης 
Περιφερειακής Αναπτυξιακής Πολιτικής, μετέχει με δι¬ 
καίωμα ψήφου στην Επιτροπή μόνο όταν συζητούνται 
θέματα αρμοδιότητας του Τμήματος του, ενώ στις υπό¬ 
λοιπες περιπτώσεις είναι μέλος χωρίς δικαίωμα ψήφου. 

8. Για κάθε μέλος της Κεντρικής Γνωμοδοτικής Επιτρο¬ 
πής δύναται να ορίζεται και αναπληρωτής του. 


Άρθρο 2 

Έργο της Επιτροπής 

Έργο της Γνωμοδοτικής Επιτροπής είναι η γνωμοδό¬ 
τηση για την έκδοση: 

α. Αποφάσεων ανάκλησης και επιστροφής ενισχύσεων, 
εκτός από αυτές που εκδίδονται κατόπιν αιτήσεων των 
φορέων των επενδύσεων, καθώς για τον τρόπο συμ¬ 
μόρφωσης προς δικαστικές αποφάσεις και συστάσεις 
ελεγκτικών οργάνων για επενδυτικά σχέδια που έχουν 
υπαχθεί στις διατάξεις του ν. 4399/2016, σύμφωνα με 
το άρθρο 23 αυτού. 

β. Αποφάσεων ανάκλησης και επιστροφής ενισχύσεων, 
εκτός από αυτές που εκδίδονται κατόπιν αιτήσεων των 
φορέων των επενδύσεων, καθώς και για τον τρόπο συμ¬ 
μόρφωσης προς δικαστικές αποφάσεις και συστάσεις 
ελεγκτικών οργάνων για επενδυτικά σχέδια που έχουν 
υπαχθεί στις διατάξεις του ν. 3908/2011. 

γ. Αποφάσεων τροποποιήσεων της εγκριτικής από¬ 
φασης επενδυτικών σχεδίων που έχουν υπαχθεί στις 
διατάξεις του ν. 4399/2016 ή του ν. 3908/2011, όταν με 
πρόταση της Διεύθυνσης Περιφερειακής Αναπτυξιακής 
Πολιτικής και αποδοχή από τον Πρόεδρο της Επιτροπής, 
εξετάζονται θέματα τα οποία: 

ί) αφορούν παράταση της προθεσμίας ολοκλήρωσης 
της επένδυσης για λόγους ανωτέρας βίας, 

η) εμπίπτουν στην άσκηση της διακριτικής ευχέρειας 
της Διοίκησης και δεν έχουν επιλυθεί ή διευκρινιστεί, 
ή δεν είναι δεδομένη η πρακτική της Διοίκησης, ή δεν 
υπάρχει σχετική νομολογία ή γνωμοδότηση του Νομικού 
Συμβουλίου του Κράτους, 

Μι) σχετίζονται με υποβολή αιτημάτων θεραπείας των 
φορέων των επενδύσεων. 

δ. Αποφάσεων πιστοποίησης της ολοκλήρωσης και 
έναρξης παραγωγικής λειτουργίας επενδύσεων των 
επενδυτικών σχεδίων που έχουν υπαχθεί στις διατάξεις 
του ν. 4399/2016 ή του ν. 3908/2011, όταν με πρόταση 
της Διεύθυνσης Περιφερειακής Αναπτυξιακής Πολιτικής 
και αποδοχή από την Πρόεδρο της Επιτροπής, εξετάζο¬ 
νται θέματα τα οποία: 

ί) εμπίπτουν στην άσκηση της διακριτικής ευχέρειας 
της Διοίκησης και δεν έχουν επιλυθεί ή διευκρινιστεί, 
ή δεν είναι δεδομένη η πρακτική της Διοίκησης, ή δεν 
υπάρχει σχετική νομολογία ή γνωμοδότηση του Νομικού 
Συμβουλίου του Κράτους, 

η) σχετίζονται με υποβολή αιτημάτων θεραπείας των 
φορέων των επενδύσεων, 

ϋί) αφορούν ιδιαίτερα χαμηλό ενισχυόμενο κόστος, 
σύμφωνα με την πιστοποίηση του οργάνου ελέγχου, 
ήτοι μικρότερο του 60% του ενισχυόμενου κόστους της 
εγκριτικής απόφασης. 

ε. Αποφάσεων τροποποιήσεων της εγκριτικής απόφασης 
και πιστοποίησης της ολοκλήρωσης και έναρξης παραγω¬ 
γικής λειτουργίας των επενδυτικών σχεδίων που έχουν 
υπαχθεί στις διατάξειςτου ν. 4399/2016 ή του ν. 3908/2011, 
όταν ο αρμόδιος Υπουργός το κρίνει αναγκαίο. 

Άρθρο 3 

Καθορισμός Εισηγητών και Γραμματέων 

1. Αρμόδια για τη σύνταξη των εισηγήσεων των θε- 

μάτων που καθορίζονται στο άρθρο 2 της παρούσας 
απόφασης, είναι η Διεύθυνση Περιφερειακής Αναπτυ¬ 
ξιακής Πολιτικής του Υπουργείου Εσωτερικών (τομέας 
Μακεδονίας και Θράκης). 

2. Η Διεύθυνση Περιφερειακής Αναπτυξιακής Πολι¬ 
τικής συντάσσει για την Επιτροπή πλήρεις και αιτιολο¬ 
γημένες εισηγήσεις. Εισηγητές της Γνωμοδοτικής Επι¬ 
τροπής ορίζονται είτε μόνιμοι υπάλληλοι της ανωτέρω 
Υπηρεσίας, είτε υπάλληλοι που υπηρετούν με σύμβαση 
ιδιωτικού δικαίου αορίστου χρόνου και περιλαμβάνονται 
στο στελεχιακό δυναμικό της ανωτέρω Υπηρεσίας. 

3. Γραμματείς της Επιτροπής καθώς και αναπληρωτές 
Γραμματείς, ορίζονται υπάλληλοι της Διεύθυνσης Πε¬ 
ριφερειακής Αναπτυξιακής Πολιτικής του Υπουργείου 
Εσωτερικών (τομέας Μακεδονίας και Θράκης). Οι Γραμ¬ 
ματείς και οι Αναπληρωτές Γραμματείς είναι αρμόδιοι για 
την τήρηση των πρακτικών των συνεδριάσεων και για 
κάθε γραμματειακή υποστήριξη που απαιτείται για την 
ομαλή λειτουργία της Επιτροπής. 

Άρθρο 4 

Κανονισμός Λειτουργίας της Γνωμοδοτικής 

Επιτροπής 

1. Οι συνεδριάσεις της Γνωμοδοτικής Επιτροπής 
πραγματοποιούνται στο Υπουργείο Εσωτερικών (το¬ 
μέας Μακεδονίας και Θράκης) οποιαδήποτε εργάσιμη 
ημέρα εντός ή πέραν του κανονικού ωραρίου εργα¬ 
σίας, μετά από πρόσκληση των μελών της από την 
Πρόεδρο, τουλάχιστον πέντε (5) ημέρες πριν από τη 
συνεδρίαση. 

2. Η ημερήσια διάταξη, που εκδίδεται από την Πρόε¬ 
δρο της Επιτροπής, κοινοποιείται στα μέλη με μέριμνα 
της Γραμματείας, τουλάχιστον πέντε (5) ημέρες πριν από 
τη συνεδρίαση, μαζί με τις αντίστοιχες εισηγήσεις της Δι¬ 
εύθυνσης Περιφερειακής Αναπτυξιακής Πολιτικής και τις 
εκθέσεις των εισηγητών της παραγράφου 1 του άρθρου 
3 της παρούσης απόφασης. 

3. Η Επιτροπή γνωμοδοτεί επί των θεμάτων που ειση- 
γείται η Διεύθυνση Περιφερειακής Αναπτυξιακής Πολι¬ 
τικής και τα μέλη της δύνανται να ενημερώνονται επί 
όλων των θεμάτων και στοιχείων των σχετικών φακέλων. 

4. Οι Γραμματείς της Επιτροπής τηρούν πρακτικά των 
συζητήσεων των θεμάτων κάθε συνεδρίασης. Τα πρα¬ 
κτικά μετά τη σύνταξη τους κοινοποιούνται ηλεκτρονικά 
στα παρασταθέντα στη συνεδρίαση μέλη, τα οποία εντός 
πέντε (5) ημερών δύνανται να διατυπώσουν τις τυχόν 
αντιρρήσεις τους, διαφορετικά τεκμαίρεται η σύμφωνη 
γνώμη τους. Τα πρακτικά υπογράφονται από την Πρό¬ 
εδρο, τα μέλη και τον Γραμματέα της Επιτροπής. Η δια¬ 
δικασία έγκρισης των πρακτικών ολοκληρώνεται εντός 
εξήντα (60) ημερών από την ημερομηνία συνεδρίασης 
της Γνωμοδοτικής Επιτροπής. Οι Γραμματείς μεριμνούν 
για την κοινοποίηση των Πρακτικών στη Διεύθυνση Πε¬ 
ριφερειακής Αναπτυξιακής Πολιτικής, για τις περαιτέρω 
ενέργειες και την έκδοση των σχετικών αποφάσεων. Τα 
υπογεγραμμένα πρακτικά καθώς και τα σχέδια των ειση¬ 
γήσεων τηρούνται στο αρχείο της Γραμματείας. 

5. Η Γνωμοδοτική Επιτροπή βρίσκεται σε απαρτία όταν 
είναι παρόντες η Πρόεδρος ή ο Αναπληρωτήςτηςκαιτα 


μισά τουλάχιστον από τα υπόλοιπα με δικαίωμα ψήφου 
μέλη της Επιτροπής. 

6. Οι αποφάσεις της Επιτροπής λαμβάνονται με την 
απόλυτη πλειοψηφία των παρόντων μελών. Σε περίπτω¬ 
ση ισοψηφίας, υπερισχύει η ψήφος της Προέδρου. 

7. Η αποστολή της πρόσκλησης, των εισηγήσεων και 
κάθε άλλης ενημέρωσης γίνεται μέσω ηλεκτρονικού 
ταχυδρομείου. 

8. Η Πρόεδρος της Επιτροπής συντάσσει ετήσια έκθε¬ 
ση στην οποία περιλαμβάνονται αναλυτικά στοιχεία σχε¬ 
τικά με τον αριθμό και τα θέματα των συνεδριάσεων, τις 
γνωμοδοτήσεις της Επιτροπής καθώς και τις αποφάσεις 
που εκδίδονται στο πλαίσιο λειτουργίας της. 

Άρθρο 5 

Περιορισμοί και όροι για τα μέλη της 

Γνωμοδοτικής Επιτροπής 

1. Δεν μπορούν να συμμετέχουν στις συνεδριάσεις της 
Γνωμοδοτικής Επιτροπής τα μέλη, σύμβουλοι ή φυσικά 
πρόσωπα που συμμετέχουν στο εταιρικό ή μετοχικό κε¬ 
φάλαιο ή στη διοίκηση επιχειρήσεων ή έχουν καταρτίσει 
ή συμμετάσχει στην κατάρτιση επενδυτικών σχεδίων ή 
έχουν αξιολογήσει ή ελέγξει αιτήσεις υπαγωγής, κατά την 
τελευταία πενταετία, που έχουν υπαχθεί ή έχουν υποβά¬ 
λει αίτηση για να υπαχθούν στους νόμους 4399/2016, 
3908/2011, εφόσον στις συνεδριάσεις αυτές εξετάζονται 
θέματα των επιχειρήσεων αυτών ή θέματα άλλων επιχει¬ 
ρήσεων ίδιου ή συναφούς αντικειμένου. 

2. Στα μέλη με δικαίωμα ψήφου και στους εισηγητές 
της Γνωμοδοτικής Επιτροπής εφαρμόζονται οι διατάξεις 
των άρθρων 1, 2 και 3 του ν. 3213/2003 (ΦΕΚ 309Α'), 
όπως ισχύει, περί υποβολής δήλωσης περιουσιακής τους 
κατάστασης. 

Άρθρο 6 

1. Η συγκρότηση της Γνωμοδοτικής Επιτροπής της 
παρούσας, σύμφωνα με το άρθρο 27 του ν. 4399/2016, 
πραγματοποιείται με απόφαση της Υφυπουργού Εσω¬ 
τερικών, μη δημοσιευόμενη στην Εφημερίδα της Κυ- 
βερνήσεως. 

2. Στην περίπτωση που προκύπτουν ζητήματα σχετικά 
με τον τρόπο λειτουργίας της Γνωμοδοτικής Επιτροπής 
που δεν αντιμετωπίζονται από τις διατάξεις της παρού¬ 
σας απόφασης, έχουν εφαρμογή τα άρθρα 13,14 και 15 
του ν. 2690/1999 «Κύρωση Κώδικα Διοικητικής Διαδικα¬ 
σίας, όπως ισχύει. 

Άρθρο 7 

1. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν 
προκαλείται πρόσθετη δαπάνη του Προϋπολογισμού 
Δημοσίων Επενδύσεων. 

3. Τυχόν προκύπτουσα αποζημίωση για την αμοιβή 
των συμμετεχόντων στη Γνωμοδοτική Επιτροπή που 
συστήνεται με την παρούσα απόφαση και τυχόν προ¬ 
κύπτουσα αποζημίωση των δημοσίων υπαλλήλων και 
των υπαλλήλων με σχέση εργασίας ιδιωτικού δικαίου 
αορίστου χρόνου θα καθορισθεί με κοινή απόφαση των 
Υπουργών Οικονομικών και Οικονομίας, Ανάπτυξης και 

Τουρισμού, σύμφωνα με τη διάταξη της παρ. 2 του άρ¬ 
θρου 27 και της παρ. 3 του άρθρου 80 του ν. 4399/2016 
καθώς και τις διατάξεις του άρθρου 21 του ν. 4354/2015 
(ΦΕΚ176Α - ). 

Μέχρι την έκδοση της κοινής απόφασης του α' εδαφί¬ 
ου της περίπτωσης αυτής έχουν εφαρμογή τα οριζόμενα 
στην παράγραφο 17 του άρθρου 85 του ν. 4399/2014. 

4. Η θητεία της Γνωμοδοτικής Επιτροπής είναι (2) δι¬ 
ετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Απριλίου 2017 

Η Υφυπουργός 

ΜΑΡΙΑ ΚΟΛΛΙΑ - ΤΣΑΡΟΥΧΑ 


Αριθμ. 22494 οικ. Φ.10 1.3 (2) 

Έναρξη λειτουργίας των Πυροσβεστικών Κλιμα¬ 
κίων Πυργετού και Λεπτοκαρυάς. 

Ο ΑΡΧΗΓΟΣ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έχοντας υπόψη: 

α) Τις διατάξεις του π.δ. 210/1992 (ΦΕΚΑ' 99) «Κανονι¬ 
σμός Εσωτερικής Υπηρεσίας Πυροσβεστικού Σώματος». 

β) Την από 23-03-2016 αναθεωρημένη Συμφωνία 
Πυρόσβεσης (Συμφωνία άρθρου 20.2 ΣΠ, ν. 3605/2007, 
ΦΕΚ Α' 190/08-08-2007 όπως τροποποιήθηκε με το 
ν. 4219/2013, ΦΕΚ Α' 269/11 -02-2013) όπως αυτή μας 
διαβιβάστηκε με το έγγραφο της Δ/νσης Στρατηγικού 
Σχεδιασμού και Επικοινωνίας (ΔΙ.Σ.Σ.Ε.)Τμ. Στρατηγικού 
Σχεδιασμού με αρ. πρωτ. 20873 οικ. Φ. 100.5/05-04-2016. 

γ) Την υπ' αριθ. 5131 οικ. Φ. 109.1 /30-03-2017 κοινή 
υπουργική απόφαση (Φ.Ε.Κ. Β' 1139/31-03-2017) «Ίδρυ¬ 
ση νέων Πυροσβεστικών Κλιμακίων και αναδιάρθρωση 
υφιστάμενων Πυροσβεστικών Κλιμακίων στους αυτοκι¬ 
νητόδρομους «Ολυμπία Οδός» και «Αιγαίου». 

δ) Την υπ’ αριθ. ΕΜ/2/178/15-04-2014 (Φ.Ε.Κ Β' 
1008/23-04-2014) απόφαση Υπουργού ΔημόσιαςΤάξης 
και Προστασίας του Πολίτη «Μεταβίβαση της άσκησης 
αρμοδιοτήτων για θέματα του Πυροσβεστικού Σώματος 
από τον Υπουργό ΔημόσιαςΤάξης και Προστασίας του 
Πολίτη στον Γενικό Γραμματέα Πολιτικής Προστασίας και 
σε υπηρεσιακά όργανα του Πυροσβεστικού Σώματος». 

ε) Τις διατάξεις του άρθρου 66 του ν. 4249/2014 
(Α' 73/24-03-2014) «Αναδιοργάνωση της Ελληνικής 
Αστυνομίας, του Πυροσβεστικού Σώματος και της Γε¬ 
νικής Γραμματείας Πολιτικής Προστασίας, αναβάθμιση 
Υπηρεσιών του Υπουργείου ΔημόσιαςΤάξης και Προ¬ 
στασίας του Πολίτη και ρύθμιση λοιπών θεμάτων αρμο¬ 
διότητας Υπουργείου ΔημόσιαςΤάξης και Προστασίας 
του Πολίτη και άλλες διατάξεις». 

στ) Το γεγονός ότι από τις διατάξεις της παρούσης δεν 
προκύπτει δαπάνη σε βάρος του Κρατικού Προϋπολο¬ 
γισμού, αποφασίζουμε: 

2. Ορίζουμε την έναρξη λειτουργίας των κάτωθι Πυ¬ 
ροσβεστικών Κλιμακίων: 

α. Πυροσβεστικό Κλιμάκιο Λεπτοκαρυάς του Δήμου 
Δίου-Ολύμπου Πιερίας και 


β. Πυροσβεστικό Κλιμάκιο Πυργετού του Δήμου Τε- 
μπών Λάρισας. 

3. Η παρούσα ισχύει από την ημερομηνία παραλαβής 
των κτηριακών εγκαταστάσεων των ανωτέρω Πυροσβε¬ 
στικών Κλιμακίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2017 

Ο Αρχηγός 

ΒΑΣΙΛΕΙΟΣ ΚΑΠΕΛΙΟΣ 


Αριθμ. 23970 οικ. Φ. 10 1.3 (3) 

Έναρξη λειτουργίας των Πυροσβεστικών Κλιμα¬ 
κίων Νέας Περάμου, Ρίου και Ακράτας. 

Ο ΑΡΧΗΓΟΣ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έχοντας υπόψη: 

α) Τις διατάξεις του π.δ. 210/1992 (ΦΕΚΑ' 99) «Κανονι¬ 
σμός Εσωτερικής Υπηρεσίας Πυροσβεστικού Σώματος». 

β) Την από 19-05-2014 Συμφωνία Πυρόσβεσης 
Έργου Παραχώρησης {Συμφωνία άρθρου 23.4 ΣΠ, 
(ν. 3621/2007, Α' 279), όπως τροποποιήθηκε με το 
ν. 4219/2013, (Α' 269) μεταξύ του Ελληνικού Δημοσίου 
και της Ανώνυμης Εταιρείας με την επωνυμία «ΟΛΥΜΠΙΑ 
ΟΔΟΣ ΑΝΩΝΥΜΗ ΕΤΑΙΡΕΙΑ ΠΑΡΑΧΩΡΗΣΗΣ ΓΙΑΤΟΝ ΑΥ¬ 
ΤΟΚΙΝΗΤΟΔΡΟΜΟ ΕΛΕΥΣΙΝΑ-ΚΟΡΙΝΘΟΣ-ΠΑΤΡΑ-ΠΥΡ- 
ΓΟΣ-ΤΣΑΚΩΝΑ». 

γ) Την υπ'αριθ. 5131 οικ. Φ. 109.1/30-03-2017 κοινή 
υπουργική απόφαση (Φ.Ε.Κ. Β' 1139/31-03-2017) «Ίδρυ¬ 
ση νέων Πυροσβεστικών Κλιμακίων και αναδιάρθρωση 
υφιστάμενων Πυροσβεστικών Κλιμακίων στους αυτοκι¬ 
νητόδρομους «Ολυμπία Οδός» και «Αιγαίου». 

δ) Την υπ'αριθ. Ε Μ/2/178/15-04-2014 (Φ.Ε.Κ. Β' 1008/ 
23-04-2014) απόφαση Υπουργού ΔημόσιαςΤάξης και 
Προστασίας του Πολίτη «Μεταβίβαση της άσκησης αρ¬ 
μοδιοτήτων για θέματα του Πυροσβεστικού Σώματος 
από τον Υπουργό ΔημόσιαςΤάξης και Προστασίας του 
Πολίτη στον Γενικό Γραμματέα Πολιτικής Προστασίας και 
σε υπηρεσιακά όργανα του Πυροσβεστικού Σώματος». 

ε) Τις διατάξεις του άρθρου 66 του ν. 4249/2014 
(Α' 73/24-03-2014) «Αναδιοργάνωση της Ελληνικής 
Αστυνομίας, του Πυροσβεστικού Σώματος και της Γε¬ 
νικής Γραμματείας Πολιτικής Προστασίας, αναβάθμιση 
Υπηρεσιών του Υπουργείου ΔημόσιαςΤάξης και Προ¬ 
στασίας του Πολίτη και ρύθμιση λοιπών θεμάτων αρμο¬ 
διότητας Υπουργείου ΔημόσιαςΤάξης και Προστασίας 
του Πολίτη και άλλες διατάξεις». 

στ) Το γεγονός ότι από τις διατάξειςτης παρούσης δεν 
προκύπτει δαπάνη σε βάρος του Κρατικού Προϋπολο¬ 
γισμού, αποφασίζουμε: 

2. Ορίζουμε την έναρξη λειτουργίας των κάτωθι Πυ¬ 
ροσβεστικών Κλιμακίων: 

α. Πυροσβεστικό Κλιμάκιο Νέας Περάμου του Δήμου 
Μεγαρέων Αττικής, 

β. Πυροσβεστικό Κλιμάκιο Ρίου του Δήμου Πατρέων 
Αχάί'ας, 

γ. Πυροσβεστικό Κλιμάκιο Ακράτας του Δήμου Αιγι- 
αλείας Αχάίας, 

3. Η παρούσα ισχύει από την ημερομηνία παραλαβής 
των κτηριακών εγκαταστάσεων των ανωτέρω Π υ ροσβε- 
στικών Κλιμακίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2017 

Ο Αρχηγός 

ΒΑΣΙΛΕΙΟΣ ΚΑΠΕΛΙΟΣ 


Αριθμ. Φ11/ 61862/Δ4 (4) 

Μετονομασία σχολικής μονάδας Δευτεροβάθμιας 
Εκπαίδευσης (ΕΠΑ.Λ.). 

Ο ΥΦΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 8 (παρ. 3 και 6), 49 και 
50 του ν. 1566/1985 (Α' 167) «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και 
άλλες διατάξεις». 

2. Τις διατάξεις των παρ. 2 και 4 του άρθρου 8 του 
ν. 3475/2006 (Α' 146) «Οργάνωση και λειτουργία της 
δευτεροβάθμιας επαγγελματικής εκπαίδευσης και άλ¬ 
λες διατάξεις». 

3. Την παρ. 15 του άρθρου 59 του ν. 3966/2011 (Α' 118) 
«Θεσμικό πλαίσιο των Πρότυπων Πειραματικών Σχολεί¬ 
ων, Ίδρυση Ινστιτούτου Εκπαιδευτικής Πολιτικής, Ορ¬ 
γάνωση του Ινστιτούτου Τεχνολογίας Υπολογιστών και 
Εκδόσεων «ΔΙΟΦΑΝΤΟΣ» και λοιπές διατάξεις». 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Α' 98). 

5. Το π.δ. 125/2016 (Α' 210) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών. 

6. Τις διατάξεις του π.δ. 114/2014 (Α' 181) «Οργανι¬ 
σμός Υπουργείου Παιδείας και Θρησκευμάτων», όπως 
τροποποιήθηκε και ισχύει. 

7. Την υπ'αριθμ. 201408/Υ1 /25.11.2016 (Β' 3818) κοινή 
απόφαση του Πρωθυπουργού και του Υπουργού Παιδεί¬ 
ας, Έρευνας και Θρησκευμάτων «Ανάθεση αρμοδιοτή¬ 
των στον Υφυπουργό Παιδείας, Έρευνας και Θρησκευ¬ 
μάτων, Δημήτριο Μπαξεβανάκη». 

8. Το με αρ. πρωτ. 1198/02-03-2017 έγγραφο της Περι¬ 
φερειακής Διεύθυνσης Π/θμιας και Δ/θμιας Εκπαίδευσης 
Δυτικής Μακεδονίας. 

9. Το με αρ. πρωτ. 995/22-02-2017 έγγραφο της Διεύ¬ 
θυνσης Δ/θμιας Εκπαίδευσης Γρεβενών. 

10. Το με αρ. πρωτ. 5926/12-07-2016 έγγραφο του 
Δήμου Δεσκάτης. 

11 .Την με αρ. 169/2016 απόφαση του Δημοτικού Συμ¬ 
βουλίου του Δήμου Δεσκάτης. 


12. Την υπ'αριθ. πρωτ. 47272/Β1 /20-03-2017 Εισήγηση 
του Προϊσταμένου της Γενικής Διεύθυνσης Οικονομι¬ 
κών Υπηρεσιών του Υπουργείου Παιδείας/Ερευνας και 
Θρησκευμάτων. 

13. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού Προϋπο¬ 
λογισμού, αποφασίζουμε: 

Μετονομάζουμε την παρακάτω σχολική μονάδα ως 
εξής: 

Περιφερειακή Διεύθυνση Π/θμιας και Δ/θμιας 
Εκπαίδευσης Δυτικής Μακεδονίας 

Διεύθυνση Δ/θμιας Εκπαίδευσης Γρεβενών 

Το 1 ο ΕΠΑ.Λ. Δεσκάτης σε 1 ο ΕΠΑ.Λ. Δεσκάτης - 
«Μανουσάκειο Επαγγελματικό Λύκειο Δεσκάτης» 


Η ισχύςτηςπαρούσης αρχίζει από τη δημοσίευσή της. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Απριλίου 2017 
Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 


Αριθμ. Φ. 10053/οικ. 1 6763/733 (5) 

Χορήγηση έκτακτης οικονομικής ενίσχυσης σε 
μη επιδοτούμενους ανέργους ασφαλισμένους 
της Περιφερειακής Υπηρεσίας του ΕΦ.Κ.Α. - Α' 
Διεύθυνση Ασφάλισης Παροχών (ΤΣΠΕΑΘ) για 
τις γιορτές του Πάσχα 2017. 

Ο ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των άρθρων 39-51 του ν. 3655/2008 
(Α' 58) «Διοικητική και οργανωτική μεταρρύθμιση του 
Συστήματος Κοινωνικής Ασφάλισης και λοιπές ασφαλι¬ 
στικές διατάξεις». 

2. Τις διατάξεις των άρθρων 51,53 και 55 παρ. 2 του ν. 
4387/2016 (Α' 85) «Ενιαίο Σύστημα Κοινωνικής Ασφά- 
λειας-Μεταρρύθμιση ασφαλιστικού-συνταξιοδοτικού 
συστήματος-Ρύθμιση φορολογίας εισοδήματος και τυ¬ 
χερών παιγνίων και άλλες διατάξεις». 

3. Τις διατάξεις του άρθρου 42 του ν. 4415/2016 
(Α' 159) «Ρυθμίσεις για την ελληνόγλωσση εκπαίδευση, 
τη διαπολιτισμική εκπαίδευση και άλλες διατάξεις». 

4. Τις διατάξεις του άρθρου 36 παρ. 4 του ν. 4445/2016 
(Α' 236) «Εθνικός Μηχανισμός Συντονισμού, Παρακο¬ 
λούθησης και Αξιολόγησης των Πολιτικών Κοινωνικής 
Ένταξης και Κοινωνικής Συνοχής, ρυθμίσεις για την 
κοινωνική αλληλεγγύη και εφαρμοστικές διατάξεις του 
ν. 4387/2016 (Α' 85) και άλλες διατάξεις». 

5. Τις διατάξεις της παρ. 7 του άρθρου 14 του 
β.δ. 456/1967 (Α' 143) «Κανονισμός ΑνεργίαςΤ.Σ.Π.Ε.Α.Θ.», 
η οποία προστέθηκε με την παρ. 3 του άρθρου 9 του 
π.δ. 63/1975 (Α' 21). 













12622 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 341/21.04.2017 


6. Τις διατάξεις των άρθρων 48, 51, 52 και 90 του 
π.δ. 63/2005 (Α' 98) «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα». 

7. Τις διατάξεις του άρθρου 30 του π.δ. 113/2014 
(Α' 180) «Οργανισμός Υπουργείου Εργασίας, Κοινωνικής 
Ασφάλισης και Πρόνοιας». 

8. Τις διατάξεις του άρθρου 27 του ν. 4320/2015 (Α' 29) 
«Ρυθμίσεις για τη λήψη άμεσων μέτρων για την αντιμετώπι¬ 
ση της ανθρωπιστικής κρίσης, την οργάνωση της Κυβέρνη¬ 
σης και των Κυβερνητικών οργάνων και λοιπές διατάξεις». 

9. Τις διατάξεις του π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών Αναπληρω¬ 
τών Υπουργών και Υφυπουργών». 

10. Τις διατάξεις της αριθμ. οικ.: 44549/Δ9.12193/ 
8.10.2015 (Β' 2169) κοινής απόφασης «Ανάθεση αρμο¬ 
διοτήτων στον Υφυπουργό Εργασίας, Κοινωνικής Ασφά¬ 
λισης και Κοινωνικής Αλληλεγγύης Αναστάσιο Πετρό- 
πουλο», όπως ισχύει. 

11. Την πρόταση του Δ.Σ. του Ε.Φ.Κ.Α., που διατυπώ¬ 
θηκε κατά την αριθμ. 14/30.03.2017 Συνεδρίασή του. 

12. Την αριθμ. οικ. 16357/633/5.4.2017 εισήγηση της 
προϊσταμένης της Γ.Δ.Ο.Υ. του Υπουργείου Εργασίας Κοι¬ 
νωνικής Ασφάλισης και Κοινωνικής Αλληλεγγύης. 

13. Το γεγονός ότι, από την απόφαση αυτή προκαλεί- 
ται δαπάνη συνολικού ποσού 54.300,00 € σε βάρος του 
Κ.Α.Ε. 0652 «Επιδόματα εορτών ανέργων» του προϋπο¬ 
λογισμού του Ε.Φ.Κ.Α. έτους 2017, αποφασίζουμε: 

Στους ανέργους καθώς και σε όσους επιδοτήθηκαν ως 
άνεργοι λόγω επίσχεσης, ασφαλισμένους της Περιφερεια¬ 
κής Υπηρεσίας του ΕΦ.Κ.Α. - Α' Διεύθυνση Ασφάλισης Πα¬ 
ροχών (ΤΣΠΕΑΘ), των οποίων η επιδότηση λόγω τακτικής 
ανεργίας ή επίσχεσης, τερματίστηκε μέσα στο προ της 1 ης 
Απριλίου 2017 επτάμηνο και εφόσον από τη λήξη της επι¬ 
δότησης τους μέχρι την ανωτέρω αναφερόμενη ημερομη¬ 
νία δεν έχουν εργαστεί σε εργοδότη με οποιαδήποτε σχέση 
εργασίας περισσότερο από δύο μήνες, χορηγείται έκτακτη 
οικονομική ενίσχυση για τις γιορτές του Πάσχα 2017, το 
ποσό της οποίας ορίζεται ίσο με το μισό του μηνιαίου επι¬ 
δόματος που έλαβε κάθε δικαιούχος, όταν επιδοτήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2017 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 


Αριθμ. απόφ. ΦΓ8/223 07/5.4.2017 (6) 

Καθορισμός της αρμοδιότητας των Υπηρεσιών 
Επιτρόπου του Ελεγκτικού Συνεδρίου για τον 
προληπτικό έλεγχο των δαπανών των Περιφε¬ 
ρειών και τον κατασταλτικό έλεγχο των εξοφλη- 
θέντων Χρηματικών Ενταλμάτων του Δημοσίου. 

ΤΟ ΕΛΕΓΚΤΙΚΟ ΣΥΝΕΔΡΙΟ ΣΕ ΟΛΟΜΕΛΕΙΑ 

Συνεδρίασε στο Κατάστημά του, στις 5 Απριλίου 2017, 
με την εξής σύνθεση: Ανδρονίκη Θεοτοκάτου, Πρόεδρος, 
Ιωάννης Σαρμάς, Σωτηρία Ντούνη, Χρυσούλα Καραμα- 


δούκη, Μαρία Βλαχάκη, Γεωργία Μαραγκού, Αγγελική 
Μαυρουδή και Κωνσταντίνος Κωστόπουλος, Αντιπρόε¬ 
δροι, Γεώργιος Βοΐλης, Βασιλική Ανδρεοπούλου, Μαρία 
Αθανασοπούλου, Ασημίνα Σαντοριναίου, Ελένη Λυκεσά, 
Ευαγγελία - Ελισάβετ Κουλουμπίνη, Σταμάτιος Πουλής, 
Κωνσταντίνα Ζώη, Αγγελική Μυλωνά, Γεωργία Τζομά- 
κα, Θεολογία Γναρδέλλη, Βιργινία Σκεύη, Κωνσταντί¬ 
νος Εφεντάκης, Βασιλική Σοφιανού, Δέσποινα Τζούμα, 
Δημήτριος Τσακανίκας, Ευφροσύνη Παπαθεοδώρου, 
Βασιλική Προβίδη, Κωνσταντίνος Παραθύρας, Ασημίνα 
Σακελλαρίου, Αργυρώ Μαυρομμάτη, Ευαγγελία Σεραφή, 
Κωνσταντίνος Κρέπης, Ειρήνη Κατσικέρη και Γεωργία 
Παπαναγοπούλου, Σύμβουλοι (η Αντιπρόεδρος Άννα Λι¬ 
γωμένου και οι Σύμβουλοι Δημήτριος Πέππας, Δέσποινα 
Καββαδία - Κωνσταντάρα και Αγγελική Πανουτσακο- 
πούλου απούσιασαν δικαιολογημένα, ενώ η Σύμβουλος 
Νεκταρία Δουλιανάκη αποχώρησε από τη διάσκεψη, 
σύμφωνα με τη διάταξη της παρ. 1 του άρθρου 2 του 
ν. 1968/1991), με την παρουσία του Γενικού Επιτρόπου 
Επικράτειας στο Ελεγκτικό Συνέδριο Μιχαήλ Ζυμή και 
της Γραμματέως Ελένης Αυγουστόγλου, Επιτρόπου, Προ- 
ϊσταμένηςτης Γραμματείας του Ελεγκτικού Συνεδρίου. 

Αφού έλαβε υπόψη: 

1. Το άρθρο 98 του Συντάγματος. 

2. Τα άρθρα 19,30-32 και 34 του Κώδικα Νόμων για το 
Ελεγκτικό Συνέδριο, που κυρώθηκε με το άρθρο πρώτο 
του ν. 4129/2013 (ΦΕΚ Α', 52). 

3. Τις διατάξεις του π.δ/τος 136/2011 «Καθορισμός 
κατωτάτου ορίου των δαπανών που ελέγχονται από το 
Ελεγκτικό Συνέδριο» (ΦΕΚ Α', 267). 

4. Τις διατάξεις του π.δ/τος 87/2014 «Τροποποίηση του 
π.δ. 136/2011 (ΦΕΚ 267/Α 1 )» (ΦΕΚ Α', 131). 

5. Τις διατάξεις του άρθρου 78 του ν. 4446/2016 «Πτω¬ 
χευτικός Κώδικας, Διοικητική Δικαιοσύνη,Τέλη-Παράβο- 
λα, Οικειοθελής αποκάλυψη φορολογητέας ύλης παρελ¬ 
θόντων ετών, Ηλεκτρονικές συναλλαγές,Τροποποιήσεις 
του ν. 4270/2014 και λοιπές διατάξεις» (ΦΕΚ Α', 240). 

6. Τις 33397/1983 (ΦΕΚ Β', 717) και ΦΓ8/1890/31.1.2001 
(ΦΕΚ Β', 893) αποφάσεις της Ολομέλειας του Ελεγκτικού 
Συνεδρίου, όπως τροποποιήθηκαν και συμπληρώθηκαν 
μεταγενέστερα. 

7. Τα Πρακτικά των 19ης Γεν. Συν./14.10.2015 (Θέμα Β'), 
4ης Γεν. Συν./15.3.2017 (Θέμα Β') και 5ης Γεν. Συν./ 
29.3.2017 (Θέμα Α') της Ολομέλειας του Ελεγκτικού Συ¬ 
νεδρίου. 

8. Τη σχετική εισήγηση της Αντιπροέδρου του Ελεγκτι¬ 
κού Συνεδρίου Γεωργίας Μαραγκού, που καταχωρήθηκε 
στα πρακτικά της 6ης Γεν. Συν./5.4.2017 της Ολομέλειας 
του Ελεγκτικού Συνεδρίου και 

9. Τη σύμφωνη γνώμη του Γενικού Επιτρόπουτης Επι¬ 
κράτειας στο Ελεγκτικό Συνέδριο. 

10. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

Αποφάσισε τα εξής: 

Ορίζει: 

α) οι Υπηρεσίες Επιτρόπων του Ελεγκτικού Συνεδρίου 
που ήταν μέχρι 31.12.2016 αρμόδιες για τον προληπτι¬ 
κό έλεγχο των δαπανών του Δημοσίου είναι και για τον 
κατασταλτικό έλεγχο αυτών. 

β) Για τον προληπτικό έλεγχο των δαπανών των Πε¬ 
ριφερειών αρμόδιες είναι οι Υπηρεσίες Επιτρόπου, ως 
κατωτέρω: 

1. Η 15η Υπηρεσία Επιτρόπου, για τις δαπάνες της Πε¬ 
ριφέρειας Αττικής. 

2. Η Υπηρεσία Επιτρόπου στο Ν. Αρκαδίας, για τις δα¬ 
πάνες της Περιφέρειας Πελοποννήσου. 

3. Η Υπηρεσία Επιτρόπου στο Ν. Φθιώτιδας, για τις 
δαπάνες της Περιφέρειας Στερεός Ελλάδας. 

4. Η 1 η Υπηρεσία Επιτρόπου στο Ν. Αχάίας, για τις δα¬ 
πάνες της Περιφέρειας Δυτικής Ελλάδας. 

5. Οι Υπηρεσίες Επιτρόπου στους Νομούς Ημαθίας, 
Θεσσαλονίκης, Κιλκίς, Πιερίας, Πέλλας και Χαλκιδικής, 
για τις δαπάνες των Περιφερειακών Ενοτήτων της Περι¬ 
φέρειας Κεντρικής Μακεδονίας, που έχουν έδρα στους 
ως άνω νομούς, αντίστοιχα. 

6. Οι Υπηρεσίες Επιτρόπου στους Νομούς Ζακύνθου, 
Κέρκυρας, Κεφαλληνίας και Λευκάδας, για τις δαπάνες των 
Περιφερειακών Ενοτήτων της Περιφέρειας Ιονίων νήσων, 
που έχουν την έδρα στους ως άνω νομούς, αντίστοιχα. 

7. Οι Υπηρεσίες Επιτρόπου στους Νομούς Άρτας, Θε¬ 
σπρωτίας, Ιωαννίνων και Πρεβέζης, για τις δαπάνες των 
Περιφερειακών Ενοτήτων της Περιφέρειας Ηπείρου, που 
έχουν την έδρα τους στους ως άνω νομούς, αντίστοιχα. 

8. Οι Υπηρεσίες Επιτρόπου στους Νομούς Κυκλάδων 
και Δωδεκανήσου, για τις δαπάνες των Χρηματικών 
Ενταλμάτων που εκδίδονται από τα Τμήματα Π/Υ, Δη¬ 
μοσιονομικών Αναφορών και Οικονομικής Διαχείρισης 
Κυκλάδων και Δωδεκανήσου. 

9. Η Υπηρεσία Επιτρόπου στη Γενική Γραμματεία Αιγαί¬ 
ου και Νησιωτικής Πολιτικής (πρώην Υπουργείου Ναυτι¬ 
λίας και Νησιωτικής Πολιτικής-με έδρα τη Μυτιλήνη), για 
τις δαπάνες της Περιφέρειας Βορείου Αιγαίου. 


10. Οι Υπηρεσίες Επιτρόπων στους Νομούς Λασιθίου, 
Ρεθύμνης, Χανίων και 1 η Ηρακλείου, για τις δαπάνες των 
Περιφερειακών Ενοτήτων της Περιφέρειας Κρήτης, που 
έχουν την έδρα στους ως άνω νομούς, αντίστοιχα. 

11. Οι Υπηρεσίες Επιτρόπων στους Νομούς Καρδίτσας, 
1η Λάρισας, Μαγνησίας, και Τρικάλων, για τις δαπάνες 
των Περιφερειακών Ενοτήτων της Περιφέρειας Θεσσα¬ 
λίας, που έχουν την έδρα τους στους ως άνω νομούς, 
αντίστοιχα. 

12. Οι Υπηρεσίες Επιτρόπων στους Νομούς Σερρών, 
Δράμας, Έβρου, Καβάλας, Ξάνθης και Ροδόπης, για τις 
δαπάνεςτων Περιφερειακών Ενοτήτων της Περιφέρειας 
Ανατολικής Μακεδονίας και Θράκης, που έχουν την έδρα 
τους στους ως άνω νομούς, αντίστοιχα. 

13. Οι Υπηρεσίες Επιτρόπων στους Νομούς Γρεβενών, 
Καστοριάς, Κοζάνης και Φλώρινας, για τις δαπάνες των 
Περιφερειακών Ενοτήτων της Περιφέρειας Δυτικής 
Μακεδονίας, που έχουν την έδρα τους στους ως άνω 
νομούς, αντίστοιχα. 

γ) Η 14η Υπηρεσία Επιτρόπου του Ελεγκτικού Συνεδρί¬ 
ου τηρείτο αρχείο όλων των στοχευμένων ελέγχων που 
διενεργούνται από το Ελεγκτικό Συνέδριο. Οι Ομάδες 
Ελέγχου επιμελούνται της δημιουργίας των φακέλων 
ελέγχου, σύμφωνα με τα προβλεπόμενα στο Κεφ. 4.5.3. 
(και 4.5.2. του οικείου Παραρτήματος) του Εγχειριδίου 
Ελέγχου, και μετά την ολοκλήρωση εκάστου ελέγχου 
αποστέλλουν τον οικείο φάκελο στη 14η Υπηρεσία Επι¬ 
τρόπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος 

ΑΝΔΡΟΝΙΚΗ ΘΕΟΤΟΚΑΤΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























